
62 DR 31.10.2012 

 
Kalau hendak mengurangkan penyakit obesiti, naik harga tepung, sebab dia 

makan tepung banyak dia jadi gemuk. 

Ir. Haji Hamim bin Samuri [Ledang]: Boleh tanya sedikit Yang Berhormat Pokok 
Sena? 

Dato' Mahfuz bin Haji Omar [Pokok Sena]: Saya fikir bahawa soal kerajaan 
naikkan harga itu, naiklah, tetapi gunalah alasan yang munasabah. Ini bagi alasan yang jadi 
kartun sikitlah. 

Tuan Pengerusi [Datuk Dr. Wan Junaidi bin Tuanku Jaafar]: Ya, masa Yang 
Berhormat. 

Dato' Mahfuz bin Haji Omar [Pokok Sena]: Jadi sebab itu saya minta penjelasan 
pihak kerajaan bahawa melihat kepada persoalan-persoalan... [Disampuk] Ya, niat Perdana 
Menteri itu baik, tetapi yang teruknya rakyatlah. Jadi biarlah bagi alasan-alasan- bukan 
sekadar alasan bagi saya tetapi bahawa kita harus mencari satu jalan untuk hendak 
meringankan beban kos sara hidup masyarakat dan rakyat ini. Ini kerana beban yang 
terpaksa ditanggung- kalau tidak, takkan kerajaan hendak bagi lagi RM500, kalau sudah 
selesai RM500 dahulu itu bagi maknanya boleh mengurangkan. Tidak. Maknanya, 
bermasalah kepada kita sekarang ini. Jadi sebab itu saya minta Yang Berhormat Menteri, 
kawan baik saya ini yang baik hati ini, yang rajin, maknanya ini boleh bertanding lagilah. 
Menang kalah, wallahualam. Terima kasih. 

Tuan Pengerusi [Datuk Dr. Wan Junaidi bin Tuanku Jaafar]: Ya, Yang 
Berhormat Sri Gading. 

 

5.09 ptg. 

Datuk Haji Mohamad bin Haji Aziz [Sri Gading]: Assalamualaikum 
warahmatullaahi wabarakaatuh, selamat petang. Terima kasih Tuan Pengerusi, saya turut 
bersama-sama dalam perbahasan peringkat Jawatankuasa Kementerian Perdagangan 
Dalam Negeri Koperasi dan Kepenggunaan. 

■1710 

Sebelum saya memajangkan mukadimah ini, saya ucapkan tahniah kepada Yang 
Berhormat Menteri dan kementerian, telah pun beberapa kali perayaan-perayaan 
kebesaran dalam negara kita, barang sentiasa cukup, harga sentiasa terkawal bagi barang-
barang yang dikawal harganya. Ini tahniah kerana tidak sedikit pun menjejaskan kehidupan 
rakyat. Saya harap dan saya berdoa kementerian ini akan terus efisien dan komited tentang 
tugas dan peranan kerana ia menjadi nadi dalam kehidupan seharian rakyat. Tahniah Yang 
Berhormat Menteri.  

Saya hendak menyentuh satu perkara soal Butiran 020100 – Perdagangan Dalam 
Negeri yang ada kaitan dengan apa yang saya hendak sebutkan ini sebagai pertanyaan 
dan permohonan. Tidak lama dahulu, kita telah pun meluluskan di Parlimen ini bagaimana 
hendak melindungi artis-artis kita... [Ketawa] Bercakap tentang artis petang ini Yang 
Berhormat, di mana artis-artis kita diberikan perlindungan dan imbuhan. 

Seorang Ahli: [Bercakap tanpa menggunakan pembesar suara]  

Datuk Haji Mohamad bin Haji Aziz [Sri Gading]: [Ketawa] Dahulu kita tubuhkan 
sebuah badan pengutip royalti bagi artis-artis. Saya hendak tanya, setakat ini bagaimana 
kejayaannya? Pengutip ini berapa percent dia dapat daripada yang dikutip dan artis-artis 
kita yang terdiri daripada penyanyi-penyanyi, penggubah lagu tidak salah saya, penulis seni 
kata. Betul ya perkataan itu? Lirik. Berapa peratus mereka dapat dan tempoh dapat itu 
berapa lama? Apakah selagi ada bulan dan bintang? Itu satu.  

Minggu lalu- hah! Ini pertanyaan dan permohonan. Bintang-bintang filem veteran 
dari Singapura datang ke rumah saya, menanyakan perkara ini tetapi dari segi filem. 
Mereka bukan penyanyi, ada juga penyanyi seperti Momok. Momok bertanya kepada saya, 
“Anak, saya dengar ada ini, ini royalti nyanyian”. Setakat minggu yang dia datang ke rumah 
saya itu, dia belum dapat lagi. Saya tidak tahu siapa yang mengutip, siapa yang 
bertanggungjawab dan kenapa dia tidak dapat? Ini kerana Momok ini setiap hari di radio 
kita, Radio Klasik Nasional, pagi, petang, malam ratusan lagu... 



Kalau hendak mengurangkan penyakit obesiti, naik harga tepung, sebab dia makan tepung banyak dia jadi gemuk. Ir. Haji Hamim bin Samuri [Ledang]: Boleh tanya sedikit Yang Berhormat Pokok Sena? Dato' Mahfuz bin Haji Omar [Pokok Sena]: Saya fikir bahawa soal kerajaan naikkan harga itu, naiklah, tetapi gunalah alasan yang munasabah. Ini bagi alasan yang jadi kartun sikitlah. Tuan Pengerusi [Datuk Dr. Wan Junaidi bin Tuanku Jaafar]: Ya, masa Yang Berhormat. Dato' Mahfuz bin Haji Omar [Pokok Sena]: Jadi sebab itu saya minta penjelasan pihak kerajaan bahawa melihat kepada persoalan-persoalan... [Disampuk] Ya, niat Perdana Menteri itu baik, tetapi yang teruknya rakyatlah. Jadi biarlah bagi alasan-alasan- bukan sekadar alasan bagi saya tetapi bahawa kita harus mencari satu jalan untuk hendak meringankan beban kos sara hidup masyarakat dan rakyat ini. Ini kerana beban yang terpaksa ditanggung- kalau tidak, takkan kerajaan hendak bagi lagi RM500, kalau sudah selesai RM500 dahulu itu bagi maknanya boleh mengurangkan. Tidak. Maknanya, bermasalah kepada kita sekarang ini. Jadi sebab itu saya minta Yang Berhormat Menteri, kawan baik saya ini yang baik hati ini, yang rajin, maknanya ini boleh bertanding lagilah. Menang kalah, wallahualam. Terima kasih. Tuan Pengerusi [Datuk Dr. Wan Junaidi bin Tuanku Jaafar]: Ya, Yang Berhormat Sri Gading. 5.09 ptg. Datuk Haji Mohamad bin Haji Aziz [Sri Gading]: Assalamualaikum warahmatullaahi wabarakaatuh, selamat petang. Terima kasih Tuan Pengerusi, saya turut bersama-sama dalam perbahasan peringkat Jawatankuasa Kementerian Perdagangan Dalam Negeri Koperasi dan Kepenggunaan. #1710 Sebelum saya memajangkan mukadimah ini, saya ucapkan tahniah kepada Yang Berhormat Menteri dan kementerian, telah pun beberapa kali perayaan-perayaan kebesaran dalam negara kita, barang sentiasa cukup, harga sentiasa terkawal bagi barang- barang yang dikawal harganya. Ini tahniah kerana tidak sedikit pun menjejaskan kehidupan rakyat. Saya harap dan saya berdoa kementerian ini akan terus efisien dan komited tentang tugas dan peranan kerana ia menjadi nadi dalam kehidupan seharian rakyat. Tahniah Yang Berhormat Menteri. Saya hendak menyentuh satu perkara soal Butiran 020100- Perdagangan Dalam Negeri yang ada kaitan dengan apa yang saya hendak sebutkan ini sebagai pertanyaan dan permohonan. Tidak lama dahulu, kita telah pun meluluskan di Parlimen ini bagaimana hendak melindungi artis-artis kita... [Ketawa] Bercakap tentang artis petang ini Yang Berhormat, di mana artis-artis kita diberikan perlindungan dan imbuhan. Seorang Ahli: [Bercakap tanpa menggunakan pembesar suara] Datuk Haji Mohamad bin Haji Aziz [Sri Gading]: [Ketawa] Dahulu kita tubuhkan sebuah badan pengutip royalti bagi artis-artis. Saya hendak tanya, setakat ini bagaimana kejayaannya? Pengutip ini berapa percent dia dapat daripada yang dikutip dan artis-artis kita yang terdiri daripada penyanyi-penyanyi, penggubah lagu tidak salah saya, penulis seni kata. Betul ya perkataan itu? Lirik. Berapa peratus mereka dapat dan tempoh dapat itu berapa lama? Apakah selagi ada bulan dan bintang? Itu satu. Minggu lalu- hah! Ini pertanyaan dan permohonan. Bintang-bintang filem veteran dari Singapura datang ke rumah saya, menanyakan perkara ini tetapi dari segi filem. Mereka bukan penyanyi, ada juga penyanyi seperti Momok. Momok bertanya kepada saya, "Anak, saya dengar ada ini, ini royalti nyanyian". Setakat minggu yang dia datang ke rumah saya itu, dia belum dapat lagi. Saya tidak tahu siapa yang mengutip, siapa yang bertanggungjawab dan kenapa dia tidak dapat? Ini kerana Momok ini setiap hari di radio kita, Radio Klasik Nasional, pagi, petang, malam ratusan lagu...